wickkiey/tamil-wikipedia-chunked huggingface dataset:
# பெண்குறிக் காம்பு

## பெண்குறிக் காம்பின் மறைந்துள்ள பகுதிகள்

விறைப்பு இழையம், சுரப்பிகள், தசைகள், குருதிக் கலங்கள், நரம்புகள் ஆகியன பெண்குறிக்காம்பின் உடலின் உள்ளே மறைந்துள்ள பகுதிகளாகும். பெண்குறிக் காம்பு மற்றும் ஆண்குறி இரண்டிலும் இருவகை விறைப்பு இழையங்கள் இருக்கின்றன: குகைத் திசுக்கள் (*corpus cavernosum*) மற்றும் கடற்பஞ்சு போன்ற மென்திசுக்கள் (*corpus spongiosum*). இவை பால்வினையின்போது குருதியால் நிரப்பப்பட்டு எழும்பி நிற்கின்றன. தோலுக்குக் கீழே காம்புத் தண்டு மொட்டுடன் இணைக்கப்பட்டுள்ளது. காம்புத் தண்டு உருளையான மென்திசுகளால் ஆன விறைப்புத் திசுவாகும். இது ஆண்குறியில் உள்ள மொட்டினைப் போன்றே மிகவும் உணர்திறனுடையது. அரை அங்குலத்திலிருந்து ஓரங்குலம் வரை நீளமுள்ள ஓர் கடினமான வரிமுகடு போன்று உணரப்படும் இது கூதிமேடு நோக்கி எழும்பி பின் நறுக்காக வளைந்து மென்திசுக்களால் ஆன இரு மெல்லிய கால்களாக இரண்டாகப் பிரிகிறது. இந்தக் கால்கள் ஓரு கோழி நெஞ்செலும்பு போல உள்ளது. ஆண்,பெண் இருபாலருக்கும் சிறுநீர்க் குழாயைச் சுற்றி மென்திசுக்கள் சூழ்ந்துள்ளன.
# யூத எதிர்ப்புக் கொள்கை

**யூத எதிர்ப்புக் கொள்கை** (*Antisemitism*) என்பது யூதர்கள் மீது சந்தேகம் கொள்ளுதல், வெறுப்புக் காட்டுதல், புறக்கணித்தல், இனப்படுகொலை செய்தல் போன்ற செயற்பாடுகளாகும். 2005ஆம் ஆண்டில் வெளியிடப்பட்ட அமெரிக்க அறிக்கை, யூதவைரி என்பது யூதர் மீதான வெறுப்பு, தனியாகவும் குழுவாகவும், யூதர்களின் மதம் மற்றும்/அல்லது இனம் சார்ந்து வெளிப்படுதல் எனக் குறிப்பிடுகிறது. இவ்வாறான கொள்கையைக் கொண்டிருப்பவர் **யூதவைரி** எனப்படுவர்.  
யூத எதிர்ப்புக் கொள்கை பல வழிகளிலும் வெளிப்படும். யூதர்களுக்கு எதிராக பாரபட்சம் காட்டுதல், வெறுப்பு போன்ற முறைகளில் குழுவாகவோ, அரச காவற்றுறை மற்றும் பாதுகாப்புப் படைகள் மூலமோ இது வெளிப்படலாம். 1096இல் முதலாம் சிலுவைப் போர், 1290இல் பிரித்தானியாவிலிருந்து யூதர்கள் வெளியேற்றம், 1391இல் எசுபானியாவில் யூதப் படுகொலை, எசுபானிய விசாரணை தண்டனை, 1492இல் எசுபானியாவிலிருந்து வெளியேற்றம் 1497 இல் போர்த்துக்கல்லிலிருந்து வெளியேற்றம், உருசிய படுகொலைகள், பிரெஞ்சு அவதூறு, நாட்சி ஜெர்மனியின் *இறுதித் தீர்வு* உருசியாவின் யூத எதிர்ப்புக் கொள்கை ஆகிய துன்புறுத்தல்கள் உச்ச எடுத்துக்காட்டுகளாகக் கொள்ளலாம்.  
யூத எதிர்ப்புக் கொள்கை என்பது சொற்பிறப்பியலின் படி செமிட்டிக் இனத்தவருக்கு எதிரானது எனும் பொருளைக் கொண்டுள்ளது. இது 19ஆம் நூற்றாண்டின் இறுதியில் செருமனியில் உருவாகியது. "யூத வெறுப்பு" எனும் அடிப்படையிலான இப்பதம் அன்றிலிருந்த இன்றும் சாதாரணமாகப் பாவிக்கப்படுகின்றது.
# யூத எதிர்ப்புக் கொள்கை

## இரண்டாம் உலகப் போருக்கு முன்னர் நாஜி ஜெர்மனியின் யூத எதிர்ப்புக் கொள்கை

இரண்டாம் உலகப் போருக்கு முன்னர் ஜெர்மனியில் யூத எதிர்ப்புக் கொள்கை என்ற சித்தாந்தத்துடன் இட்லர் தலைமையிலான நாட்ஜி கட்சி ஆட்சிக்கு வந்தது. நாஜி ஜெர்மனியின் ஆரிய இனக் கோட்பாட்டின்படி, 1933 மற்றும் 1939ஆம் ஆண்டிற்கும் இடையிலான காலகட்டத்தில் யூத எதிர்ப்புக் கொள்கையின் முக்கிய நோக்கம், ஜெர்மன் சமூகத்திலிருந்து, ஜெர்மனி யூதர்களை தனிமைப்படுத்தவும், பொருளாதார ரீதியாகவும், உடல் ரீதியாகவும் ஜெர்மனியிலிருந்து வெளியேற்ற யூத எதிர்ப்பு சட்டங்கள் உதவின. 1933 மற்றும் 1938 காலகட்டத்தில் கிட்டத்தட்ட 1,50,000 யூதர்கள் நாஜி ஜெர்மனியை விட்டு வெளியேறினர் இது மொத்த யூத மக்கள்தொகையில் தோராயமாக 30% ஆகும். யூதர்கள் ஜெர்மனியிலிருந்து சட்டப்பூர்வமாக வேறு நாடுகளுக்கு வெளியேற, ஜெர்மன் கடவுச் சீட்டு மற்றும் விசா இரண்டையும் வைத்திருக்க வேண்டியிருந்தது. மிகச் சில நாடுகளே ஜெர்மன்-யூத அகதிகளுக்கு அடைக்கலம் வழங்கின. மேலும் கிறிஸ்டல்நாக்ட் படுகொலைக்குப் பிறகு, யூதர்கள் ஜெர்மனியை விட்டு வெளியேறுவது மிகவும் கடினமாகிவிட்டது.
# யூத எதிர்ப்புக் கொள்கை

## நாஜி ஜெர்மனியின் யூத எதிர்ப்புக் கொள்கையின் காலகட்டங்கள்

யூத எதிர்ப்புக் கொள்கை (1933–1939) மூன்று காலகட்டங்களாகப் பிரிக்கப்பட்டது
• முதல் காலகட்டமான 1933-1934களில் யூதர்களுக்கு எதிரான புறக்கணிப்புகளையும், யூதர்களை அரசாங்க வேலைகளில் இருந்து நீக்க நடவடிக்கைகள் மேற்கொள்ளப்பட்டது.
• இரண்டாவது காலகட்டமான, 1935ஆம் ஆண்டில் இயற்றிய நியூரம்பெர்க் சட்டத்தின்படி. யூதர்களின் ஜெர்மானிய குடியுரிமை பறிக்கப்பட்டது. .
• 1937–1939 வரையிலான மூன்றாவது காலகட்டத்தில், யூத எதிர்ப்பு வன்முறை அதிகரித்து. யூத சொத்துக்களை பறிமுதல் செய்தல் மற்றும் யூத வணிக நிறுவன உரிமைகளை தடை செய்தல் ஆகியவற்றின் காலமாகும். இந்தக் காலகட்டத்தில் ஜெர்மனி மற்றும் ஆஸ்திரியா யூதர்களை படுகொலை செய்தல் ஆகும்.
# யூத எதிர்ப்புக் கொள்கை

## நாஜி ஜெர்மனியின் யூத எதிர்ப்புக் கொள்கையின் காலகட்டங்கள்

### ஆண்டு வாரியாக நாஜி ஜெர்மனியின் யூத எதிர்ப்புக் கொள்கை

:1933:
• "ஆரியர்கள்" அல்லாத யூதர்கள் அனைவரும் அரசாங்கப் பணிகளில் இருந்து நீக்கப்பட்டனர். இந்த விதிமுறை பொதுப் பள்ளி ஆசிரியர்கள், பல்கலைக்கழகப் பேராசிரியர்கள், மருத்துவர்கள், வழக்கறிஞர்கள், பொறியாளர்கள் போன்றோருக்குப் பொருந்தும் - எந்த வகையான அரசாங்கப் பதவிகளையும் வகித்த அனைத்து யூதர்களுக்கும் பொருந்தும்.
• யூதர்களுக்குச் சொந்தமான அனைத்து வணிகங்களையும் பொதுப் புறக்கணிப்பு செய்யும் போராட்டம் அறிவிக்கப்பட்டது.
• ரீச் கலாச்சார சபையில் உறுப்பினர் சேர்க்கை தடைசெய்யப்பட்டது.இதனால் யூதர்கள் வானொலி, திரையரங்குகளில் வேலை செய்யவோ அல்லது கண்காட்சிகளில் ஓவியங்கள் அல்லது சிற்பங்களை விற்கவோ முடியாது.
• யூதர்கள் மற்றும் நாஜி எதிர்ப்பாளர்களால் எழுதப்பட்ட புத்தகங்கள் எரிக்கப்பட்டன. யூதர்கள் நிலம் சொந்தமாக வைத்திருப்பது தடை செய்யப்பட்டது.
• யூத வழக்கறிஞர்களும், நீதிபதிகளும் பணி நீக்கம் செய்யப்பட்டனர். யூத மருத்துவர்கள் "ஆரிய" நோயாளிகளுக்கு சிகிச்சை அளிக்க தடை செய்யப்பட்டனர்..
• யூதர்கள் மாடு, செம்மறி ஆடு, ஆடு, அடாக்ஸ், மான், காட்டெருமை, ஐபெக்ஸ்.போன்ற கோஷர் இறைச்சியை தயாரிக்க தடை விதிக்கப்பட்டது.
:1935:
• யூதர்கள் இனி ஜெர்மனியின் குடிமக்களாக இருக்க முடியாது என்று அறிவித்த நியூரம்பெர்க் சட்டங்களை. நாடாளுமன்றம் ஏற்றுக்கொண்டது.
• யூதர்களுக்கும் "ஆரிய" இரத்தத்தைச் சேர்ந்தவர்களுக்கும் இடையிலான திருமணம் உள்ளிட்ட நெருங்கிய உறவுகள் குற்றச் செயல்களாக அறிவிக்கப்பட்டன.
• 45 வயதுக்குட்பட்ட ஜெர்மன் பெண்கள் யூதர்களால் பணியமர்த்தப்படுவது தடைசெய்யப்பட்டது.
• யூதர்கள் ரீச்சின் கொடியை அசைக்கவோ அல்லது கொடியின் வண்ணங்களைக் காட்டவோ தடைசெய்யப்பட்டனர்.
:1936:
• பெர்லினில் நடந்த கோடைகால ஒலிம்பிக் போட்டிகளில் கலந்து கொண்ட வெளிநாட்டு பார்வையாளர்களின் விமர்சனங்களைத் தவிர்ப்பதற்காக, யூதர்களுக்கு எதிரான யூத எதிர்ப்பு பிரச்சாரங்களையும், பிற நடவடிக்கைகளையும், இட்லர் தற்காலிகமாக தளர்த்தினார்.
:1937:
• "ஆரியமயமாக்கல்", ஜெர்மனியில் யூத வணிகங்கள் மற்றும் சொத்துக்களை பறிமுதல் செய்தல் நடவடிக்கைகள் தீவிரமடைந்தது.
:1938:
• யூதராக இருப்பது வேலையிலிருந்து நீக்கப்படுவதற்கு ஒரு காரணம் என்று ஜெர்மனி உச்ச நீதிமன்றம் அறிவித்தது.
• யூதர்களுக்கு எதிரான நியூரம்பெர்க் சட்டங்கள். ஆஸ்திரியாவுக்கும் நீட்டிக்கப்பட்டது.
• அனைத்து யூதர்களும் தங்கள் அடையாள ஆவணங்களில் "இஸ்ரேல்" மற்றும் "சாரா" என்ற பெயர்களைச் சேர்க்க வேண்டியிருந்தது, மேலும் களில் **யூதா** ([[யூதர்) என்பதற்கு சிவப்பு எழுத்தான **J** குறிக்கப்பட்டது.
• யூதர்கள் இனி நாடகங்களிலோ, இசை நிகழ்ச்சிகளிலோ கலந்து கொள்ளவோ, தொலைபேசிகளை வைத்திருக்கவோ, ஓட்டுநர் உரிமங்கள், பதிவு வாகனங்கள் போன்றவற்றை வைத்திருக்கவோ முடியாது.
• *கிறிஸ்டல்நாக்ட் படுகொலை* (உடைந்த கண்ணாடி இரவு): போது தோராயமாக 1,400 யூத ஜெப ஆலயங்கள் எரிக்கப்பட்டன, யூதர்களுக்குச் சொந்தமான 7,000 கடைகளும், நூற்றுக்கணக்கான வீடுகளும் சூறையாடப்பட்டன.
• 30,000 யூதர்கள், அவர்களில் பெரும்பாலோர் யூத சமூகங்களின் தலைவர்கள், வதை முகாம்களுக்கு அனுப்பப்பட்டனர்.
# யூத எதிர்ப்புக் கொள்கை

## இதனையும் காண்க

- நாஜி ஜெர்மனி
- நாசி அரசியல் கைதிகளின் முகாம்கள்
- அவுஷ்விட்ஸ் வதை முகாம்
- பெரும் இன அழிப்பு
- இனப்படுகொலை
- 2025 பாண்டி கடற்கரை துப்பாக்கிச் சூடு
# அருவாளர்

அருவாளர் அருவாணாட்டுச் சங்க கால மக்கள்.  
பட்டினப்பாலை என்னும் நூலின் பாட்டுடைத் தலைவன் திருமாவளவன் ஒளியரை ஒடுக்கியது கண்டு அஞ்சி அருவாளர் மன்னர் பலர் பணிந்து கரிகாலனுக்கு எடுபிடி வேலைகள் செய்துவந்தனர்.
# அருவாளர்

## இவற்றையும் காண்க

- சங்க கால நாட்டுமக்கள்
# முல்லையாறு

**முல்லையாறு (Mullaiyar)** என்பது இந்திய மாநிலமான தமிழ்நாட்டின் திருவாரூர் மாவட்டத்தில் பாயும் நதி. இது காவேரி ஆற்றின் துணை நதியாகும். இந்நதி வங்காள விரிகுடாவில் கலக்கிறது.
# முல்லையாறு

## ஆற்றின்வழி

காவேரி ஆற்றின் கிளை ஆறான இது கோரையாறின் குறுக்கே சென்று, திருவாரூர் மாவட்டத்தின் பாய்ந்து காரைக்கால் அருகே வங்காள விரிகுடாவில் கலக்கிறது.
# மெய்நிகர் உலகம்

**மெய்நிகர் உலகம்** (virtual world) என்பது உலகின் உள்ள மக்கள் பலரும் கணினி அடிப்படையிலான ஒப்புச்செயலாக்கச் சூழலில் ஒருவரோடு ஒருவர் செயல்புரிதல் ஆகும்.  
பெரும்பாலும் கணினி விளையாட்டுகளில் மெய்நிகர் உலகம் பயன்பட்டாலும் பல சூழ்நிலைகளிலும் ஏதோ ஒரு வகையில் இது பயன்படுகிறது. உதாரணத்திற்கு நகைமுகங்களைச் சொல்லலாம். தன்னுடைய உள்ளத்து உணர்வுகளையோ தன் முகமாற்றத்தையோ நேரடியாக காட்ட இயலாத ஒருவர் இந் நகைமுகங்கள் மூலம் காட்டுகிறார்.
# பிலிப்பைன் கடல்

**பிலிப்பைன் கடல்** என்பது பிலிப்பைன்ஸ் நாட்டைச் சூழ்ந்த ஒரு குறுங்கடல். இதன் பரப்பளவு பிலிப்பைன்ஸ் நாட்டின் கிழக்கு மற்றும் வடக்கு பகுதிக்கும்,வட பசிபிக் பெருங்கடல் மேற்கு பகுதிக்கும் இடைப்பட்ட 2 மில்லியன் மைல் (5 மில்லியன் சதுர கி.மீ.) கடல் மேற்பரப்பைக் கொண்டது என்று மதிப்பிடப்பட்டுள்ளது.
# பிலிப்பைன் கடல்

## எல்லைகள்

பிலிப்பைன் கடலின் மேற்கு பகுதியில் பிலிப்பைன்ஸ், தைவான் மற்றும் வடக்கு பகுதியில் ஜப்பான், தெற்கு பகுதியில் பாலாவ் மற்றும் கிழக்கு பகுதியில் உள்ள மரியானா தீவுகள் ஆகியவை எல்லைகளாக அமைந்துள்ளன.  
அருகில் அமைந்துள்ள கடல்களிடம் இருந்து, பிலிப்பைன் கடல் கீழ்கண்டவாறு பிரித்து அறியப்படுகிறது
- செலேபெஸ் கடல் பகுதியையும் பிலிப்பைன் கடல் பகுதியையும் பிரிப்பவை மிண்டானா மற்றும் சிறிய தீவுகள்
- கிழக்கு சீனக் கடல் பகுதியையும் பிலிப்பைன் கடல் பகுதியையும் பிரிப்பவை ருயுக்யூ தீவுகள்
- தெற்கு சீனக் கடல்பகுதியையும் பிலிப்பைன் கடல் பகுதியையும் பிரிப்பவை பிலிப்பைன்ஸ் தீவுகள்
# தலித்ஸ்தான்.ஆர்க்

**தலித்ஸ்தான்.ஆர்க்** என்பது இந்தியாவைப் பல நாடுகளாகப் பிரித்து தலித்துகளுக்னெ்று தனியான நாடு கோரும் ஓர் இணையதளம். 1999 ஆம் ஆண்டு இந்த இணையதளம் ஹெலன் ஹீக்ளாண்ட் என்பவரால் டெக்சாஸில் உள்ள முகவரி ஒன்றில் பதிவு செய்யப்பட்டது.  
பிரிவினைவாதத்தைத் தூண்டும் வகையிலான செய்திகளை உள்ளடக்கியதால் இந்த இணையதளம் இந்திய அரசால் தடைசெய்யப்பட்டுள்ளது.
# நாளைய தீர்ப்பு

***நாளைய தீர்ப்பு*** (*Naalaiya Theerpu*) என்பது 1992ஆம் ஆண்டு வெளிவந்த தமிழ்த் திரைப்படம் ஆகும். இத்திரைப்படம் எசு. ஏ. சந்திரசேகரின் இயக்கத்திலும் சோபா சந்திரசேகரின் திரைக்கதையிலும் விசயை முதன்மைக் கதைமாந்தராகக் கொண்டு வெளிவந்துள்ளது. இத்திரைப்படத்தில் கீர்த்தனா, சிறீவித்யா, இராதா இரவி, சரத்து பாபு ஆகியோரும் நடித்துள்ளனர். புதுமுகமான மணிமேகலையின் இசையில் இத்திரைப்படப் பாடல்கள் இடம்பெற்றுள்ளன.  
விசய் முதன்மைக் கதைமாந்தராக நடித்த முதலாவது திரைப்படம் இதுவே.
# நாளைய தீர்ப்பு

## நடிகர்கள்

| நடிகர் | கதைமாந்தர் |
| --- | --- |
| விசய் | விசய் |
| கீர்த்தனா | பிரியா |
| சிறீவித்யா | மகாலட்சுமி |
| இராதா இரவி | அருண் மேத்தா |
| வினுச் சக்கரவர்த்தி | சுந்தரமூர்த்தி |
| சரத்து பாபு | விஜயின் வழக்கறிஞர் |
| தாமு | தாமு |
| சிறீநாத் | விசயின் நண்பர் |
| மன்சூர் அலி கான் | காவற்றுறை மேலாளர் |
| கே. ஆர். விசயா | நீதிபதி |
| எசு. எசு. சந்திரன் | சட்டப் பேரவை உறுப்பினர் |
| கௌதம் | இராக்கி |
| ஈஸ்வரி ராவ் | இராணி |
| செய்கணேசு | இராசசேகர் |
| பாண்டு | பொறம்போக்கு |
# நாளைய தீர்ப்பு

## பாடல்கள்

| **இலக்கம்** | **பாடல்** | **பாடகர்கள்** |  |
| --- | --- | --- | --- |
| 1 | *ஆயிரம் எரிமலை* | எசு. பி. பாலசுப்பிரமணியம் |  |
| 2 | *அம்மாடி ராணி* | எசு. என். சுரேந்தர், மின்மினி |  |
| 3 | *மாப்பிள்ளை நான்* | எசு. என். சுரேந்தர், மின்மினி, மணிமேகலை |  |
| 4 | *எம். டி. வி. பார்த்துப்புட்டா* | சங்கீதா |  |
| 5 | *உடலும் இந்த (சோகம்)* | எசு. பி. பாலசுப்பிரமணியம் |  |
| 6 | *உடலும் இந்த* | எசு. பி. பாலசுப்பிரமணியம், கே. எசு. சித்ரா |  |
| 7 | *வாடை குளிர்கிறது* | கே. எசு. சித்ரா | } |
# உடலியங்கியல்

உருவாக்கிய உலகப் புகழ்பெற்ற விட்ருவிய மனிதன். இது உடல் இயங்கியலுடன் பொதுவாகத் தொடர்புடையதாகும்.]]  
**உடலியங்கியல் ** (இலங்கை வழக்கு: **உடற்றொழிலியல்**) (Physiology, ) என்பது உயிரினங்களின் *செயல்பாட்டைக்* குறித்த அறிவியல் ஆகும். அறிவியலின் இப்பிரிவு உயிரிகளிலுள்ள உயிர் மூலக்கூறுகள், உயிரணுக்கள், இழையங்கள், உறுப்புக்கள், உடல் உறுப்புத் தொகுதிகள், எவ்வாறு வேதியியல் அல்லது இயற்பியல் செயல்பாடுகளைச் செய்கின்றன என்பதைக் குறித்ததாகும். ஓர் உயிரியில் எவ்வாறு உறுப்புக்கள் இயங்கி அதனால் தனது செயல்களை மேற்கொள்ள முடிகிறது என உடலியங்கியலாளர்கள் அறிகின்றனர். எடுத்துக்காட்டாக மனிதர்களில் உணவு செரிக்க இரைப்பை, கல்லீரல், மற்றும் கணையம் போன்றவை சுரக்கும் வேதிப்பொருட்கள் குறித்தும், அவை உடல் எவ்வாறு உணவை உறிய வைக்கின்றன என்பது குறித்ததுமாக கற்பது. இதேபோல் தசைகளில் நரம்புகள் எடுத்துச்செல்லும் வேதிச் செய்திகளுக்கேற்ப சுருங்கி விரிதல் ஏற்படுவதும் உடலியங்கியல் ஆகும். இயல்பாக உடல் எப்படிச் செயல்படுகிறது என்பதை அறிவதன் மூலம், மருத்துவர்கள் உடலுறுப்புகள் இயல்பாகச் செயல்படாதிருக்கும்போது என்ன நிகழ்கிறது என்பதைப் புரிந்து கொள்ள முடிகிறது. எடுத்துக் காட்டாக, தைராய்டு சுரப்பி எவ்வாறு வேலை செய்கிறது என்பதை அறிந்ததால் முன்கழுத்துக் கழலை என்னும் நோய்க்குச் சிகிச்சை அளிக்க முடிந்தது.  
இத்துறையில் வழங்கப்படும் மிக உயரிய விருதாக வேந்திய சுவீடனின் அறிவியல் அகாதமி 1901 முதல் அளித்துவரும் உடலியங்கியலுக்கான நோபெல் பரிசு உள்ளது.
# வில்லியம் கோல்கேட்

**வில்லியம் கோல்கேட்** (William Damian "Will" Colgate: ஜனவரி 25, 1783 – மார்ச்சு 25, 1857) இங்கிலாந்து நாட்டினைச் சேர்ந்த தொழிலதிபர்; அமெரிக்காவைச் சேர்ந்த கோல்கேட் என்ற (தற்போது இது புராக்டர் அன்ட் கேம்பல்) பற்பசைத் தயாரிப்பு நிறுவனத்தை 1806-ல் தொடங்கியவர். இங்கிலாந்தின் கென்ட் என்ற இடத்தில் உள்ள ஹோலிங்பர்ன் என்ற இடத்தில் இராபர்ட் கோல்கேட்- சாரா தம்பதியருக்கு இரண்டாவது மகனாகப் பிறந்தார்.
# வாஷிங்டன் ஷெப்பில்டு

**வாஷிங்டன் வெண்ட்வொர்த் ஷெப்பில்டு** (*Washington Wentworth Sheffield*) என்ற இங்கிலாந்தைச் சேர்ந்த பல் மருத்துவர் மற்றும் வேதியலாளர் உலகின் முதல் நவீன பற்பசையையும், அதனை அடைக்கும் மடக்குக் குழாய்களையும் தயாரித்தவர். இயற்கையாகக் கிடைக்கும் கால்சியம் புளோரைடுகளைக் கொண்டு தனது 23 ஆம் வயதில் பற்பசை தயாரிக்கும் தொழில்நுட்பம் (Creme Dentifrice) ஒன்றை 1892 ஆம் ஆண்டு கண்டறிந்தார். தொடர்ந்து பற்பசையை அடைத்து விற்பதற்காக மடக்குக் குழாய்களை (collapsible tube) தயாரிக்கும் தொழில்நுட்பத்தை 1894 ஆம் ஆண்டில் கண்டறிந்தார். இரண்டையும் ஷெப்பில்டு காப்புரிமை பெறுவதற்குள் கோல்கேட் கம்பெனி இவர் தயாரித்த அதே தொழில்நுட்பத்தை அடிப்படையாகக் கொண்டு பற்பசை தயாரித்து மடக்கு குழாய்களில் அடைத்து கோல்கேட் டூத்பேஸ்ட் என்ற பெயரில் சந்தையில் விற்பனை செய்யத் தொடங்கியது. இன்றும் கூட அதிக அளவு மாற்றத்தை சந்திக்காமல் ஷெப்பில்டு தயாரித்த அதே தொழில்நுட்பத்தை அடிப்படையாக கொண்டுதான் பற்பசையும், பற்பசையை அடைத்து விற்க பயன்படுத்தும் மடக்குக் குழாய்களும் உற்பத்தி செய்யப்படுகிறது.  
- Garfield, Sydney. Teeth Teeth Teeth. Simon and Schuster, 1969.
- How Products are Made, ©2002 Gale Cengage.
# அதியமான்

**அதியமான்** (*Athiyaman*) (**அதியன்**, **அதிகன்**, **அதிகமான்**, **சத்தியபுத்திரன்**, **சத்தியபுத்திரன் அதியன்**) சங்ககாலத்தில் அதிகன் நாட்டை தகடூரைத் தலைநகராகக் கொண்டு ஆண்ட அரசர்கள் ஆவர். சங்ககாலத் தகடூர் இக்காலத்தில் **பழை தருமபுரி** என்னும் பெயருடன் தருமபுரி அருகே விளங்கி வருகிறது. இப்போது அதியமான் கோட்டை தகடூரில் உள்ளது. இவர்கள் தமிழ்நாட்டின் மிகப் பழைய மரபு ஒன்றைச் சார்ந்தவர்கள் எனக் கருதப்படுகிறது. அதியர் மரபினர் சேரரின் கிளைக்குடிகளாக இலக்கியச் சான்றுகள் மூலமும் தொல்லியல் சான்றுகளின் மூலமும் அறியப்படுகிறார்கள். அதற்கு ஆதாரமாக,  
1. பனம்பூ மாலை சேரருக்கே உரியதாயினும், அது அதியனின் முன்னோர்களைப் போல் அதியருக்கும் உரியதே என்றும், புறம் 99 இல் கூறப்பட்டுள்ளது. இது, சங்ககாலத்தில் அதியரும் சேரரும் ஒரே குடியைச் சேர்ந்தவர்கள் என்பதை உறுதி செய்கின்றது.
1. பொ.ஊ. 13ஆம் நூற்றாண்டில் அதியர் மரபைச் சேர்ந்த விடுகாதழகிய பெருமாளின் வேலூர் மாவட்டம் திருமலைக் கல்வெட்டில் **வஞ்சியர் குலபதி எழினி** என்றும், **சேர வமிசத்து அதிகைமான் எழினி** என்றும் குறிப்பிடப்பட்டுள்ளது.
1. கிருஷ்ணகிரி மாவட்டம் முழுவனப்பள்ளியில் கிடைத்த விடுகாதழகிய பெருமாளின் கல்வெட்டில் விடுகாதழகிய பெருமாளை **சேரமான் பெருமாள்** எனக் குறிப்பிடப்பட்டுள்ளது.
1. சித்தூர் மாவட்டம் லதிகம்/லட்டிகம் என்று இன்று வழங்கப்படும் ஊரில் உள்ள விடுகாதழகிய பெருமாளின் கல்வெட்டில், சங்ககால சேரரின் சின்னங்களான வில்லும் அம்பும் பொறிக்கப்பட்டுள்ளன.
1. விடுகாதழகிய பெருமாள் என்ற பெயரில் உள்ள **அழகிய பெருமாள்** எனும் பட்டம் பிற்கால சேரருக்கும் இருந்தது.
1. 16ஆம் நூற்றாண்டைச் சேர்த்த கரபுரநாதர் புராணத்தில், அதியனை சேரலன் என்றே குறிக்கப்படுகின்றது.  
இவற்றின் மூலம், அதியர் மரபினர் சேரரின் கிளை மரபினர் என்பதும், பிற்கால சோழருக்குக் கீழ் பிற்கால அதியர் மரபினனான விடுகாதழகிய பெருமாள் ஆட்சி செய்த நிலப்பரப்பும் அறியவருகிறது. மேலும், சிந்துவெளி எழுத்தாய்வு அறிஞரான இரா. மதிவாணன் அவர்கள், நியூ கினியாவுக்கு அருகிலுள்ள சாலமன் தீவில் இயற்கையாக விளைந்த கரும்புப் பயிரை பொ.ஊ.மு. 3000 கால அளவில் தமிழகத்திற்கு கொண்டு வந்து பயிரிட்ட **சேரனின்** பெயர் **அதியஞ்சேரல்**, என்று கூறுகிறார். சங்க இலக்கியப்படி, கரும்பை முதன் முதலில் சங்ககால தமிழகத்திற்கு கொண்டு வந்து பயிரிட்டது அதியமான் மரபினர் என்றுள்ளது. இதிலிருந்தும், **அதியஞ்சேரல்** என்ற பெயரிலிருந்தும் அதியர் குடியினர் சேரரின் கிளைக்குடியினர் என்பதை அறியலாம்.  
அதிகமான் கள்ளர்குலப்பட்டப்பெயர்களுள் ஒன்று, மேலும் ஒருசார் கள்ளர், அதிகமான் வழிவந்த பிற்காலச் சிற்றரசருள் ஒருவனுடைய படை மறவரா யிருந்திருக்க வேண்டும் என்று செந்தமிழ்ச் சொற்பிறப்பியல் பேரகரமுதலி குறிப்பிடுகின்றது.
# அதியமான்

## இடம்

### சங்ககாலம்

தற்கால தருமபுரி மாவட்டம் தவிற, சங்ககால அதியர்கள் ஆட்சி செய்த நிலப்பரப்பு எது எது என்று முழுமையாக அறியப்படவில்லையென்றாலும், பொ.ஊ.மு. 3ஆம் நூற்றாண்டிலிருந்து வரை இதுவரை கிடைத்துள்ள தொல்லியல் ஆதாரங்களையும் சங்க இலக்கிய ஆதாரங்களையும் வைத்து பார்க்கும் போது, அதியன் நாடு மலையமான் ஆட்சி செய்த திருக்கோவலூர் நாட்டின் எல்லை வரை நீண்டிருந்தது தெரியவருகிறது.
# அதியமான்

## இடம்

### பிற்காலம்

பிற்கால அதியர் மரபினர், இதுவரை கிடைத்துள்ள இலக்கியம் மற்றும் தொல்லியல் ஆதாரங்கள் படி, பிற்கால சோழருக்குக் கீழ், பொ.ஊ. 12ஆம் நூற்றாண்டின் பிற்பகுதி முதல் பொ.ஊ. 13ஆம் நூற்றாண்டின் முற்பகுதி வரை, தற்கால ஆந்திரத்தில் உள்ள சித்தூர், தமிழ்நாட்டின் வட ஆற்காடு, தென் ஆற்காடு, சேலம், திருச்செங்கோடு ஆகிய பகுதிகளை உள்ளடக்கி ஆட்சி புரிந்தனர்.
# அதியமான்

## சங்கப் பாடல்களில்

சங்கப் பாடல்களிலே அதியமான்கள் பற்றிய குறிப்புகள் உள்ளன. அதியர் கோமான் என்று அஞ்சியும் (அதியமான்) அவன் மகன் எழினியும் குறிப்பிடப்படுகின்றனர். எழினி **அதியமான் எழினி** என்றும் குறிப்பிடப்படுகிறான். சங்கப் புலவரான ஔவையாருக்கு நெடுமான் அஞ்சி நெருங்கியவனாக இருந்தான் என்று சங்கப் பாடல்கள் காட்டுகின்றன. நீண்ட ஆயுள் தரும் நெல்லிக்கனி அதியமானுக்கு கிடைத்த போது அதை தான் உண்ணாமல் ஔவையாரின் சேவைகருதி அவருக்கு ஈந்தான். ஔவைக்கு நெல்லிக்கனி ஈந்த அதியமான் நெடுமான் அஞ்சி அதிகன் என்றும் குறிப்பிடப்படுகிறான். இவன் கடையேழு வள்ளல்களில் ஒருவனாகக் குறிப்பிடப்படுகிறான். இவன் மகன் எழினியை மற்றொரு புலவர் கடையேழு வள்ளல்களில் ஒருவன் என்கிறார். அதியமான் நெடுமான் அஞ்சியின் முன்னோர் முதன் முதலாகத் தமிழ்நாட்டுக்குக் கரும்பைக் கொண்டுவந்து பயிரிட்டனர்.  
அதியன், அதிகன் என்னும் சொற்கள் ஒருவனையே குறிப்பதால் ‘அத்தி’ என்னும் அரசனும் இக் குடியைச் சேர்ந்தவன் எனக் கொள்வது பொருத்தமானது என்றும் ‘அத்திமரம்’ இக் குடிமக்கள் தலைவனின் காவல்மரமாக இருந்திருக்கலாம் என்றும் கூறுவாருமுளர்.
# அதியமான்

## அதியர் மரபு அரசர்கள்

அதியர் மரபு சேரர் மரபிலிருந்து எப்போது எப்படி முதன்முதலில் தோன்றியது என்பது தெரியவில்லையென்றாலும், பொ.ஊ.மு. 3ஆம் நூற்றாண்டைச் சேர்ந்த அசோகரின் காலத்தில் அசோகரால் வெட்டப்பட்ட இரண்டாம் பெரும்பாறை கல்வெட்டில், மூவேந்தர்களுடன் அதியர் பெயரும் குறிப்பிடப்பட்டுள்ளது. ஆகையால், குறைந்தபட்சம் பொ.ஊ.மு. 3ஆம் நூற்றாண்டிலேயே, அதியர்கள் ஆட்சி செய்துள்ளனர் என்பது தெரியவருகிறது. அக்கல்வெட்டு வெட்டப்பட்ட காலத்தில் ஆட்சி செய்த அதியர் மரபு அரசர்கள் பெயர்கள் தெரியவில்லையென்றாலும் அதற்கு பிந்தைய காலத்திலிருந்து பிற்கால சோழர் காலம் வரை ஐந்து அதியர் மரபு அரசர்கள் பல்வேறு இலக்கியம் மற்றும் தொல்லியல் சான்றுகள் மூலம் அறியப்படுகிறார்கள்.
1. அதியமான் நெடுமிடல்
1. அதியமான் நெடுமான் அஞ்சி - பொ.ஊ.மு. 1ஆம் நூற்றாண்டு.  
இப்போது அதியமான் கோட்டை என்று அழைக்கப்படும் இடத்தில் இருந்த கோட்டையைக் கட்டியவன் இராசராச அதியமானே எனக் கருதப்படுகிறது சமணம், சைவம் இரண்டுக்கும் இம்மன்னன் உதவியளித்துச் சமயப் பொறையை கடைப்பிடித்து வந்தமை தெரிகிறது.  
விடுகாதழகிய பெருமாளுக்குப் பின்னர் ஹொய்சளர் வலிமை பெற்றதால் சோழர்கள் தகடூர்ப் பகுதியில் தமது கட்டுப்பாட்டை இழந்ததுடன், அதியர் மரபினரின் ஆட்சியும் அற்றுப்போனது. விடுகாதழகிய பெருமாளே அதியர் மரபின் கடைசி மன்னனாவான்.
# அதியமான்

## கல்வெட்டுக்கள்

### ஜம்பைக் கல்வெட்டு

அதியர்களை அசோகரின் கிர்னர் கல்வெட்டில் சத்தியபுத்திரர் என குறிபிடபட்டுள்ளது. இதற்கு ஆதாரமாக இக்விளங்குகின்றது. சங்ககாலத் தமிழ் இலக்கியமான புறநானூற்றில் பேசப்படுபவனும், தகடூர்த் தலைவனுமாகிய அதியமான் நெடுமான் அஞ்சியை ஒரு குகை வாழிடத்தைத் தானமாகக் கொடுத்ததை இக் கல்வெட்டு அறிவிக்கின்றது.
:*கல்வெட்டு வரி:* ஸதியபுதோ அதியந் நெடுமாந் அஞ்சி ஈத்த பாளி
:*கல்வெட்டின் செய்தி:* ஸத்திய புத்திரன் அதியன் நெடுமான் அஞ்சி என்பவர் தானமாகக் கொடுத்தே பாளி (சமணர் படுக்கை)  
சங்ககால அரசன் ஒருவனின் பெயர் கொண்ட கல்வெட்டுச் சான்று ஒன்று கிடைத்தது இக் கல்வெட்டின் ஒரு சிறப்பு. அத்துடன், அதியமான் இக் கல்வெட்டில் "சதிய புத்தோ" என்னும் அடை மொழியுடன் குறிப்பிடப்பட்டுள்ளான். இதன்மூலம், பொ.ஊ.மு. மூன்றாம் நூற்றாண்டில் மகத நாட்டை ஆண்ட அசோகனின் கல்வெட்டொன்றில், தன் நாட்டுக்கு வெளியேயுள்ள சேர, சோழ, பாண்டியர்களுடன் "சதிய புத்தோ" எனக் குறிப்பிடப்பட்டுள்ள அரசகுலம் எது என்பது குறித்து நிலவிய விவாதங்களுக்கும் முற்றுப்புள்ளி வைப்பதாக அமைந்ததும் இதன் இன்னொரு சிறப்பு ஆகும்.  
மேலும், அதியமானை *ஸதியபுதோ* என்றும் குறிப்பிட்டதில் உள்ள 'ஸதிய' என்பது அதியர் என்னும் சொல்லின் வடமொழி ஒலி. 'புதோ' என்பது 'புத்திரன்' என்னும் வடசொல்லின் சிதைவு. 'மகன்' என்னும் தமிழ்ச்சொல்லின் மொழிபெயர்ப்பு. 'மகன்' எனும் சொல் 'மான்' என மருவியது.
# பாஅ வண்ணம்

வண்ணம் என்பது இங்குத் தமிழ்ப் பாடல்களில் (செய்யுளில்) அமைந்துள்ள நடைப்பாங்கைக் குறிக்கும். இந்தப் பாநடைப் பாங்கால் செய்யுளின் இசைப்பாங்கு வேறுபடும்.
:பாஅ வண்ணம் என்பது இலக்கண நூலில் வரும் வண்ணம்.
:நூற்பாவில் சொற்சீர் வரின் அது பாஅ வண்ணம்
;எடுத்துக்காட்டுகள்
- இளம்பூரணர், பேராசிரியர் ஆகியோர் தந்துள்ள எடுத்துக்காட்டுகள் இங்குத் தரப்படுகின்றன.
:அ இ உ அம் மூன்றும் சுட்டு
:நன்று பெரிது ஆகும்
:வடவேங்கடம் தென்குமரி
# பாஅ வண்ணம்

## இவற்றையும் காண்க

- வனப்பு
- வண்ணம்
# தாஅ வண்ணம்

வண்ணம் என்பது இங்குத் தமிழ்ப் பாடல்களில் (செய்யுளில்) அமைந்துள்ள நடைப்பாங்கைக் குறிக்கும். இந்தப் பாநடைப் பாங்கால் செய்யுளின் இசைப்பாங்கு வேறுபடும்.
:**தாஅ வண்ணம்** என்பது பாடலமைதியில் வரும் வண்ணம்.
:பொதுவாக எதுகைத்தொடை பாடலின் அடுத்தடுத்த அடிகளில் இமையும்.
:இந்த வண்ணத்தில் எதுகையானது அடுத்துள்ள அடியில் வராமல் தாவிச் சென்று மூன்றாம் அடியில் அமையும்.
- இளம்பூரணர், பேராசிரியர் ஆகியோர் தந்துள்ள எடுத்துக்காட்டுகள் இங்குத் தரப்படுகின்றன.
:**தோடார்** எல்வளை நெகிழ நாளும்
:நெய்தல் உண்கண் பைதல கழுல
:**வாடா** அவ்வலித் தைஇப் பசலையும்
:வைகல் தோறும் பைப்பைய பெருக
:**நீடார்** ...
# தாஅ வண்ணம்

## இவற்றையும் காண்க

- வனப்பு
- வண்ணம்
# வல்லிசை வண்ணம்

வண்ணம் என்பது இங்குத் தமிழ்ப் பாடல்களில் (செய்யுளில்) அமைந்துள்ள நடைப்பாங்கைக் குறிக்கும். இந்தப் பாநடைப் பாங்கால் செய்யுளின் இசைப்பாங்கு வேறுபடும்.  
**வல்லிசை வண்ணம்** என்பது செய்யுளில் வல்லின எழுத்துக்கள் மிகுதியாகப் பயின்று நடக்கும் பாங்கு.
- இளம்பூரணர், பேராசிரியர் ஆகியோர் தந்துள்ள எடுத்துக்காட்டுகள் இங்குத் தரப்படுகின்றன.
:வட்டொட்டி அன்ன வனமுடப் புன்னைகீழ்க்
:கட்டிட்டுக் கண்ணி துடுப்பவர் தாழைப்பூத்
:தொட்டிட்டுக் கொள்ளும் கடற்சேர்ப்பன் ...
# வல்லிசை வண்ணம்

## இவற்றையும் காண்க

- வனப்பு
- வண்ணம்
# மெல்லிசை வண்ணம்

வண்ணம் என்பது இங்குத் தமிழ்ப் பாடல்களில் (செய்யுளில்) அமைந்துள்ள நடைப்பாங்கைக் குறிக்கும். இந்தப் பாநடைப் பாங்கால் செய்யுளின் இசைப்பாங்கு வேறுபடும்.  
**மெல்லிசை வண்ணம்** என்பது செய்யுளில் மெல்லின எழுத்துக்கள் மிகுதியாகப் பயின்று நடக்கும் பாங்கு.
- இளம்பூரணர், பேராசிரியர் ஆகியோர் தந்துள்ள எடுத்துக்காட்டுகள் இங்குத் தரப்படுகின்றன.
:பொன்னின் அன்ன புன்னைநுண் தாது
:மணியின் அன்ன நெய்தலங் கழனி
:மனவென உதிரும் மாநீர்ச் சேர்ப்ப ...
# மெல்லிசை வண்ணம்

## இவற்றையும் காண்க

- வனப்பு
- வண்ணம்
# ஆண்ட்ரூ மவுண்ட்பேட்டன் வின்ட்சர்

**இளவரசர் ஆண்ட்ரூ, யார்க் கோமகன்** (Prince Andrew, Duke of York, பிறப்பு: ஆண்ட்ரூ ஆல்பர்ட் கிறிஸ்டியன் எட்வர்ட்; பெப்ரவரி 19, 1960), ஐக்கிய இராச்சியத்தின் முடியரசி இரண்டாம் எலிசபெத் மற்றும் எடின்பரோ கோமகன் பிலிப்பின் இரண்டாம் மகனும் மூன்றாவது குழந்தையுமாவார். பிறக்கும்போது ஐக்கிய இராச்சியம் மற்றும் பொதுநலவாய மண்டலம் எனப்படும் ஏழு சுதந்திர நாடுகளுக்கு தலைமையேற்க தகுதிபெற்ற அரசமரபினர்களில் இரண்டாவதாக இருந்தார். தற்போது மூத்த சகோதரருக்கு இரண்டு மக்கள் பிறந்துள்ளநிலையில் மற்றும் பொதுநலவாய நாடுகள் அமைந்தபிறகு 16 நாடுகளின் அரசராக தகுதியுடைய நான்காவது நபராக உள்ளார்.  
வேந்திய கடற்படையில் உலங்கு வானூர்தி ஓட்டுநராகவும் பின்னர் பயிற்சியாளராகவும் பணிபுரிந்துள்ள ஆண்ட்ரூ தற்போது *கமாண்டராக* பணிநிலை வகிக்கிறார்; *ரியர் அட்மிரல்* என்ற கௌரவ பணிநிலை வழங்கப்பட்டுள்ளது.
1986இல் இளவரசர் ஆண்ட்ரூ சாரா பெர்குசனை திருமணம் புரிந்தார்; இவர்களது திருமணம், பின்னர் பிரிந்து வாழ்தல் மற்றும் 1996இல் மணமுறிவு ஆகியன பிரித்தானிய ஊடகங்களில் மிகவும் இடம்பிடித்திருந்தன.
# இயைபு வண்ணம்

வண்ணம் என்பது இங்குத் தமிழ்ப் பாடல்களில் (செய்யுளில்) அமைந்துள்ள நடைப்பாங்கைக் குறிக்கும். இந்தப் பாநடைப் பாங்கால் செய்யுளின் இசைப்பாங்கு வேறுபடும்.  
**இயைபு வண்ணம்** என்பது செய்யுளில் இடையின எழுத்துக்கள் மிகுதியாகப் பயின்று நடக்கும் பாங்கு.
- இளம்பூரணர், பேராசிரியர் ஆகியோர் தந்துள்ள எடுத்துக்காட்டுகள் இங்குத் தரப்படுகின்றன.
:வால்வெள் ளருவி வரைமிசை இழியவும்
:கோள்வல் உழுவை விடரிடை இயம்பவும்
:வாளுகிர் உளுயம் வரையகம் இசைப்பவும்
:வேலொளி விளக்கினர் வரினே
:யாரே தோழி வாழ்கிற் போரே.
# இயைபு வண்ணம்

## இவற்றையும் காண்க

- வனப்பு
- வண்ணம்
# அளபெடை வண்ணம்

வண்ணம் என்பது இங்குத் தமிழ்ப் பாடல்களில் (செய்யுளில்) அமைந்துள்ள நடைப்பாங்கைக் குறிக்கும். இந்தப் பாநடைப் பாங்கால் செய்யுளின் இசைப்பாங்கு வேறுபடும்.  
**அளபெடை வண்ணம்** என்பது செய்யுளில் அளபெடை எழுத்துக்கள் மிகுதியாகப் பயின்று நடக்கும் பாங்கு.
- இளம்பூரணர், பேராசிரியர் ஆகியோர் தந்துள்ள எடுத்துக்காட்டுகள் இங்குத் தரப்படுகின்றன.
:தாஅள் தாஅ மரைமலர் உழக்கி
:பூஉக் குவளைப் போஒ தருந்திக்
:காஅய் செந்நெல் கறித்துப் போஒய்
:மாஅத் தாஅள் மோஒட் டெருமை
# அளபெடை வண்ணம்

## இவற்றையும் காண்க

- வனப்பு
- வண்ணம்
# குருவி (திரைப்படம்)

***குருவி*** (*Kuruvi*) என்பது 2008ஆம் ஆண்டு வெளிவந்த தமிழ்த் திரைப்படம் ஆகும். இந்தத் திரைப்படம் தரணியின் இயக்கத்திலும் திரைக்கதையிலும் விஜயை முதன்மைக் கதைமாந்தராகக் கொண்டு வெளிவந்தது. இத்திரைப்படத்தில் திரிசா, சுமன், விவேக், ஆஷிஷ் வித்யார்த்தி, மணிவண்ணன், மாளவிக்கா ஆகியோரும் நடித்திருந்தனர். கலவையான விமர்சனங்கள் இருந்தபோதிலும், குருவி பாக்ஸ் ஆபிஸில் ஒரு நல்ல வெற்றியைப் பெற்றது.
# குருவி (திரைப்படம்)

## நடிகர்கள்

| நடிகர் | கதைமாந்தர் |
| --- | --- |
| விஜய் | வெற்றிவேல் (குருவி) |
| திரிசா | ராதாதேவி |
| சுமன் | கோச்சா |
| விவேக் | ஓப்ஸ் |
| மணிவண்ணன் | சிங்கமுத்து |
| ஆஷிஷ் வித்யார்த்தி | கொண்டா ரெட்டி |
| சரண்யா பொன்வண்ணன் | கோச்சாவின் மனைவி |
| இளவரசு | இளங்கோ |
| டி. கே. கலா | பார்வதி |
| ஆர்த்தி | லேடி கான்ஸ்டேபுள் |
| நிவேதா தாமஸ் | வெற்றிவேலின் சகோதரி |
# குருவி (திரைப்படம்)

## பாடல்கள்

| **இலக்கம்** | **பாடல்** | **பாடகர்கள்** | **நேரம் (நிமிடங்கள்:நொடிகள்)** | **பாடல் வரிகள்** |  |
| --- | --- | --- | --- | --- | --- |
| 1 | *ஹாப்பி நியூ இயர்* | ஓகி, பெர்ன், சுனிதி சௌஹான் | 04:05 | நா. முத்துக்குமார் |  |
| 2 | *டன்டானா டர்னா* | சங்கீத் ஆல்திப்பூர் | 03:40 | கபிலன் |  |
| 3 | *தேன் தேன் தேன்* | உதித் நாராயண், ஷ்ரேயா கோஷல் | 03:38 | யுகபாரதி |  |
| 4 | *பலானது பலானது* | வித்யாசாகர், இராஜலட்சுமி | 04:05 | பா. விஜய் |  |
| 5 | *குருவிக் கரு* | பிரவீண் மணி, பெர்ன், சிவி, இரவீணா | 02:00 | பா. விஜய் |  |
| 6 | *மொழ மொழன்னு* | அனுராதா ஸ்ரீராம் , கிருஷ்ணகுமார் குன்னத் | 03:55 | பா. விஜய் | } |
# குருவி (திரைப்படம்)

## விமர்சனம்

ஆனந்த விகடன் வார இதழில் வந்த விமர்சனத்தில் "விஜய்க்கு ஆதர்சமான ஆக்ஷன் அவதாரம். பொளேர் பொளேரெனப் பொளக்கிறார், டமால் டுமீலென வெடிக்கிறார், ஆகாயத்தில் பறக்கிறார், தண்ணீருக்குள் தடதடக்கிறார் என ஆக்ஷன் பேக்கேஜ்! கிடைத்த கேப்களில் காமெடி, சென்டிமென்ட் வகையறாக்களுக்கும் மரியாதை செய்கிறார். ஆனாலும்..?... பட்டையைக் கிளப்புவதற்குப் பதிலாக, குட்டையைக் குழப்பிவிட்டது 'குருவி'!" என்று எழுதி மதிப்பெண்களை வழங்கினர்.
# அளபெடை

**அளபெடை** என்பது எழுத்தின் ஒலிக்கு மாத்திரை கூட்டுதல்.
# அளபெடை

## வகைகள்

- செய்யுளில் இசையைக் கூட்டுவதற்குப் பயன்படுத்தினால் அது செய்யுளிசை அளபெடை. இதனை இசைநிறை அளபெடை என்றும் வழங்குவர்.
- வினையெச்ச வாய்பாட்டை இசையாக்கி ஒலித்துக் காட்டுவது சொல்லிசை அளபெடை.
- இந்த இரு காரணங்களும் இல்லாமல் வெறுமனே இசைக்காக இசை கூட்டி எழுதுதல் இன்னிசை அளபெடை.  
இவற்றை எழுத்துப் பாங்கு நோக்கி
:உயிரளபெடை,
:ஒற்றளபெடை
என இரண்டாகப் பகுத்துக் காண்பர்.
4.3 உயிரளபெடை
பழங்காலத்தில் தமிழ் மொழியில் இலக்கியங்கள் பெரும்பாலும் செய்யுள்களாகவே இருந்தன. செய்யுள், ஓசையை அடிப்படையாகக் கொண்டது. குறள் வெண்பா முதல் பல வகையான செய்யுள் வடிவங்கள் இருந்தன. செய்யுளில் ஓசை குறையும் இடங்களில் ஓசையை நிறைவு செய்வதற்காக எழுத்துகள் நீண்டு ஒலிக்கும். இவ்வாறு நீண்டு ஒலிப்பதை, அளபெடுத்தல் என்று கூறுவர். அளபெடை இரண்டு வகைப்படும். அவை,
1. உயிரளபெடை
2. ஒற்றளபெடை
என்பவை ஆகும்.
நெடில் எழுத்துகளே அளபெடுக்கும். நெடில் எழுத்து அளபெடுக்கும் போது, அந்த நெடில் எழுத்திற்கு இனமான குறில் எழுத்து அளபெடுப்பதற்கு அடையாளமாக அதன் அருகில் எழுதப்படும். செய்யுளில் இவ்வாறு எழுதப்பட்டுள்ள இடங்களில் நீட்டி ஒலிக்க வேண்டும் என்பது அதன் கருத்தாகும். நெடில் எழுத்து இரண்டு மாத்திரை. அளபெடுக்கும்போது அதற்கு இனமான குறில் எழுத்தையும் எழுதுவதால், குறிலுக்கு உரிய ஒரு மாத்திரையும் சேர்த்து உயிரளபெடை மூன்று மாத்திரை நேரம் ஒலிக்கும்.
இன எழுத்துகள் ஆஅ, ஈஇ, ஊஉ, ஏஎ, ஐஇ, ஓஒ, ஒளஉ என்பனவாகும், ஐகாரத்திற்கும் ஒளகாரத்திற்கும் இணையான குறில் இல்லை என்பதால், முறையே இகரம், உகரம் ஆகியவை அடையாளமாக எழுதப்படும்.
மாஅயோள்
பேஎய்ப் பக்கம்
இசை கெடின் மொழி முதல் இடை கடை நிலை நெடில்
அளபு எழும் அவற்று அவற்று இனக் குறில் குறியே
(நன்னூல் 91)
(பொருள்: செய்யுளில் ஓசை குறையும்போது சொல்லுக்கு முதலிலும் இடையிலும் இறுதியிலும் வரும் நெடில் எழுத்து நீண்டு ஒலிக்கும். அதற்கு அடையாளமாகக் குறில் எழுத்து எழுதப்படும்.)
பொதுவாக, செய்யுளில் ஏற்படும் ஓசைக் குறைவை நிறைவு செய்யவே அளபெடுக்கிறது. எனினும் வேறு காரணங்களுக்காக அளபெடுப்பதும் உண்டு. உயிரளபெடை நான்கு வகைப்படும்.
1. இயற்கை அளபெடை
2. சொல்லிசை அளபெடை
3. இன்னிசை அளபெடை
4. செய்யுளிசை அளபெடை.
# அளபெடை

## வகைகள்

### இயற்கை அளபெடை

இயல்பாகவே சொல்லில் வரும் எழுத்துகள் அளபெடுத்து நின்றால் அதை இயற்கை அளபெடை என்று கூறுவர்.
- ஆடூஉ , மகடூஉ , இதில் குழு < குழுவு என்னும் சொல் குழூஉ எனத் தொன்று தொட்டு மருவி வந்துள்ளது
- மரூஉ, ஒரூஉ, **குழூஉ**க்குறி
- குரீஇ
இவை இயற்கையாகவே அளபெடுப்பதால் இயற்கை அளபெடை எனப்படுகின்றன
# அளபெடை

## வகைகள்

### சொல்லிசை அளபெடை

ஒரு பெயர்ச் சொல்லை வினை எச்சமாக மாற்றுவது சொல்லிசை அளபெடை எனப்படும்.
நசை என்பது விருப்பம் என்று பொருள்படும். அதையே
நசைஇ என்று அளபெடை ஆக்கினால், விரும்பி என்றுபொருள் தரும். இதுவே சொல்லிசை அளபெடை ஆகும்.  
தொகை தொகைஇ (தொகுத்து)
வளை வளைஇ (வளைத்து)
# அளபெடை

## வகைகள்

### இன்னிசை அளபெடை

செய்யுளில் ஓசை குறையாத இடத்திலும் இனிய ஓசை தருவதற்காக குறில் எழுத்துகள் நெடில் எழுத்துகள் ஆகி, அளபெடுத்தல் இன்னிசை அளபெடை ஆகும்.  
கெடுப்பதூஉம் கெட்டார்க்குச் சார்வாய்மற்று ஆங்கே
எடுப்பதூஉம் எல்லாம் மழை  
கெடுப்பதும் என்ற சொல்லில் உள்ள து என்ற குறில்எழுத்து, தூ என நெடில் எழுத்தாகி, கெடுப்பதூஉம் என அளபெடுத்தல் இன்னிசை அளபெடை ஆகும்.  
கொடுப்பது அழுக்கறுப்பான் சுற்றம் உடுப்பதூஉம்
உண்பதூஉம் இன்றிக் கெடும்  
இந்தக் குறளில் உள்ள உடுப்பதூஉம் உண்பதூஉம் என்ற இரண்டும் இன்னிசை அளபெடைகளே.
# அளபெடை

## வகைகள்

### செய்யுளிசை அளபெடை

செய்யுளில் ஓசை குறையும்போது அளபெடுத்து ஓசையைநிறைவு செய்வது செய்யுளிசை அளபெடை ஆகும்.  
தெய்வம் தொழாஅள் கொழுநன் தொழுதெழுவாள்
பெய்யெனப் பெய்யும் மழை  
இந்தக் குறளில் தொழாள் என்று இயல்பாக இருந்தால், அது ஒரே நிரை அசை ஆகிவிடும். இந்த இடத்தில் ஓசை கெடாமல் இருக்க நிரை, நேர் என்ற இரு அசைகள் தேவை. தொழாஅள் என்று அளபெடுத்தபின், தொழா என்பது நிரை அசையாகவும், அள் என்பது நேர் அசையாகவும் அமைந்து ஓசையை நிறைவு செய்கின்றன. செய்யுளிசை அளபெடையை அறிந்துகொள்ள யாப்பிலக்கணம் பற்றித் தெரிந்துகொள்ள வேண்டியது அவசியம். யாப்பிலக்கணப் பாடங்களில் அளபெடை பற்றி விரிவாக விளக்கப்படும்.  
பயிலியது கெழீஇய நட்பின் மயிலியல்
ஓஒதல் வேண்டும் ஒளிமாழ்கும் செய்வினை
ஆஅதும் என்னு மவர்
நற்றாள் தொழாஅர் எனின்  
என்று வரும் இவையும் செய்யுளிசை அளபெடை ஆகும். செய்யுளிசை அளபெடை சொல்லின் முதலிலும் இடையிலும் இறுதியிலும் வரும். செய்யுளிசை அளபெடையை இசைநிறை அளபெடை என்றும் கூறுவர்.  
அளபெடைச் சொற்களைச் சொல்லும் போது, நெடில் எழுத்தைத் தனியாகவும் அதனோடு ஒட்டி வரும் குறில் எழுத்தைத் தனியாகவும் ஒலிக்கக் கூடாது. இரண்டு எழுத்துகளின் ஓசையும் ஒட்டி வரும்படியே நீட்டி ஒலிக்க வேண்டும். அளபெடையில் எழுத்துகளை விட்டு இசைப்பது ஓசை இனிமையைக் கெடுக்கும்.  
கெடுப்பதூஉம் கெட்டார்க்குச் சார்வாய் மற்று ஆங்கே
எடுப்பதூஉம் எல்லாம் மழை  
நமச்சிவாய வாஅழ்க நாதன் தாள் வாழ்க
# ரோமைன் ரோலண்ட்

**ரோமைன் ரோலண்ட்** *(Romain Rolland)* (29.01.1866 – 30.12.1944) ஃபிரான்சு நாட்டைச் சேர்ந்த நாவலாசரியர், நாடக ஆசிரியர், வரலாற்றாளர் ஆவார். 1915 ஆம் ஆண்டில் இவருக்கு இலக்கியத்துக்கான நோபெல் பரிசு வழங்கப்பட்டது.  
தன் வாழ்நாளின் இறுதி வரை காந்தியடிகளுடன் நட்புக் கொண்டிருந்த இவர் அஹிம்சாவாதியாக இருந்தார்.
# செய்யுளிசை அளபெடை

அளபெடை என்பது எழுத்தின் ஒலிக்கு மாத்திரை கூட்டுதல். **செய்யுளிசை அளபெடை** செய்யுளில் இசையைக் கூட்டுவதற்குப் பயன்படுத்தப்படும். இதனை இசைநிறை அளபெடை என்றும் வழங்குவர்.  
எடுத்துக்காட்டு
:**கடாஅக்** களிற்றின்மேல் கட்படாம் மாதர்
:**படாஅ** முலைமேல் துகில்.
:ஓஒதல் வேண்டும் - மொழி முதல்
:உறாஅர்க்- மொழியிடை  
இதில் 'அ' எழுத்து இசை நிறைக்க வந்துள்ளது.  
கடாக் களிறு என எழுதினால் செப்பலோசை குன்றும்.  
கடாக் களிறு  
கடா - நிரை - இது சீர் ஆகாது. 'கடாஅ' என இசை கூட்டும்போது 'புளிமா' என்னும் வாய்பாட்டுச் சீராக அமைந்து 'மா முன் நிரை' என்னும் என்னும் வெண்டளையாகி வெண்பாவுக்கு உரிய செப்பலோசையாகிவிடுகிறதது
# சொல்லிசை அளபெடை

அளபெடை என்பது எழுத்தின் ஒலிக்கு மாத்திரை கூட்டுதல். **சொல்லிசை அளபெடை** வினையெச்ச வாய்பாட்டை இசையாக்கி ஒலித்துக் காட்டும்.  
ஏடுத்துக்காட்டு  
:இன்சொலால் ஈரம் **அளைஇப்** படிறிலவாம்
:செம்பொருள் கண்டார்வாய்ச் சொல்.
அளவு என்பது அளவுதலைக் குறிக்கும் வினைச்சொல். 'அளவி' என்பது இதன் வினையெச்சம். 'அளவி' என எழுதியிருந்தாலும் செய்யுள் தளை தட்டாது. பொருளும் மாறுபடாது. அப்படி இருக்கும்போது 'அளைஇ' என இங்கு இசைச்சொல்லாக அமைக்கப்பட்டுள்ளது. இவ்வாறு அமைப்பது சொல்லிசை அளபெடை.
# சாந்தி தேவி

**சாந்தி தேவி** *(Shanti Devi)* (11.11.1926 - 27.12.1987) இந்தியாவின் தில்லியில் பிறந்த ஒரு பெண். தனது நான்காம் வயதில் சாந்தி தனது உண்மையான வீடு மதுராவில் இருப்பதாகத் தனது பெற்றோரிடம் கூறினார். பெற்றோர்கள் இதைக் கண்டித்தனர்.  
பள்ளியில் ஆசிரியர்கள் மற்றும் தலைமை ஆசிரியர்களிடம் தனது கணவன் பெயர் கேதார்நாத் என்றும் தனது பெயர் லுக்தி தேவி என்றும் குழந்தை சாந்தி தேவி கூறினார். மேலும் ஒன்பது வருடங்களுக்கு முன்னால் தனது மகனைப் பெற்ற பத்தாவது நாளில் தான் மரணமடைந்ததாகவும் கூறினார்.  
விசாரித்துப் பார்த்ததில் அவர் கூறிய தகவல்கள் அனைத்தும் உண்மையாக இருந்தது. இந்த விவரங்கள் அண்ணல் காந்தியடிகளின் கவனத்திற்கு கொண்டு வரப்பட்டது. அவர் இது குறித்து விசாரிக்க ஒரு குழுவை அமைத்தார். விசாரணைக் குழுவினரோடு மதுரா சென்ற சாந்தி தேவி தனது முன்பிறவி உறவினர்கள் அனைவரையும் அடையாளம் காட்டினார். விசாரணை முடிவில் சாந்தி தேவி லுக்தி தேவியின் மறுபிறப்பு என்ற அறிக்கை அளிக்கப்பட்டது.
# நெடுஞ்சீர் வண்ணம்

வண்ணம் என்பது இங்குத் தமிழ்ப் பாடல்களில் (செய்யுளில்) அமைந்துள்ள நடைப்பாங்கைக் குறிக்கும். இந்தப் பாநடைப் பாங்கால் செய்யுளின் இசைப்பாங்கு வேறுபடும்.  
**நெடுஞ்சீர் வண்ணம்** என்பது செய்யுளில் நெடில் எழுத்துக்கள் மிகுதியாகப் பயின்று நடக்கும் பாங்கு.
- இளம்பூரணர், பேராசிரியர் ஆகியோர் தந்துள்ள எடுத்துக்காட்டுகள் இங்குத் தரப்படுகின்றன.
:நீரூர் பாண யாறே காடே
:நீலூர் காயாப் பூவி யானே
:காரூர் பாண மாவே யானே
:யாரோ தாமே வாழா மோரே
:ஊரூர் பாகா தேரே
:பீரூர் தோளாள் பேரூ ராளே  
:யாகாவா ராயினும் நாகாக்க காவாக்கால்
:சோகாப்பர் சொல்லிழுக்குப் பட்டு
# நெடுஞ்சீர் வண்ணம்

## இவற்றையும் காண்க

- வனப்பு
- வண்ணம்
# மாரி. அறவாழி

**மாரி. அறவாழி** (பிறப்பு: பிப்ரவரி 6, 1935 இறப்பு: அக்டோபர் 3, 1999) என்பவர் ஒரு தமிழக எழுத்தாளர். மா.சேதுரத்தினம் எனும் இயற்பெயருடைய இவர் புனைபெயராக மாரி. அறவாழி எனும் பெயரினை வைத்துக் கொண்டார். சேலம் நகராட்சிக் கல்லூரியில் இடைநிலைக் கல்வியை முடித்த பின்பு இந்திய அஞ்சல் துறைப் பணியில் சேர்ந்தார். அஞ்சல் துறையில் பணியாற்றிக் கொண்டே இவர் படைத்த சிறுகதைகள் நானூற்றுக்கும் மேற்பட்டவை. இவை பல்வேறு இதழ்களில் வெளியாகியிருக்கின்றன. இவர் நாற்பது குமுகாயப் புதினங்களையும், ஒரு வரலாற்றுப் புதினத்தையும் படைத்துள்ளார். சென்னைத் தொலைக்காட்சியில் ஒரு நாடகத்தையும், கட்டுரைகளையும் படைத்துள்ளார். இவரது பல சிறுகதைகள் ஆங்கிலம், இந்தி,தெலுங்கு,கன்னடம்,மலையாளம் ஆகிய மொழி இதழ்களில் வெளியாகியிருக்கின்றன.
# மாரி. அறவாழி

## எழுதியவற்றில் சில கதை நூல்கள்

ஆடக சுந்தரி (1989)  
வேள்வி (1991)  
தங்கம் எங்கே போகிறாள்? (1992)  
இன்னொரு துவக்கம் (1994)  
உயிர் வீணை (1996)  
நீலா (1999)  
புதைமணல் (1999)
# மாரி. அறவாழி

## சிறப்புகள்

- கோடுகளும் புள்ளிகளும்,ஆடக சுந்தரி ஆகிய இரண்டு புதினங்களும் தமிழ்நாட்டு அரசின் சிறந்த படைப்புகளுக்கான பரிசைப் பெற்றன.
- பேரறிஞர் அண்ணா ஆனந்த விகடனில் 'கருமி' என்ற பெயரில் வெளிவந்த இவரது சிறுகதையை செட்டிநாடு 'தனவணிகர்' நிகழ்ச்சியில் மேற்கோள் காட்டி உரையாற்றியிருக்கிறார்.
# குறுஞ்சீர் வண்ணம்

வண்ணம் என்பது இங்குத் தமிழ்ப் பாடல்களில் (செய்யுளில்) அமைந்துள்ள நடைப்பாங்கைக் குறிக்கும். இந்தப் பாநடைப் பாங்கால் செய்யுளின் இசைப்பாங்கு வேறுபடும்.  
**குறுஞ்சீர் வண்ணம்** என்பது செய்யுளில் குறில் எழுத்துக்கள் மிகுதியாகப் பயின்று நடக்கும் பாங்கு.
- இளம்பூரணர், பேராசிரியர் ஆகியோர் தந்துள்ள எடுத்துக்காட்டுகள் இங்குத் தரப்படுகின்றன.
:உறுபெயல் எழிலி தொகுபெயல் பொழியர்
:சிறுகொடி அவரை பொதிநனை அவிழக்
:குறிவரு பருவம் இதுவென மறுகுபு
:செறிதொடி நலமிலை அழியல்
:அறியலை அரிவை கருதிய பொருளே
# குறுஞ்சீர் வண்ணம்

## இவற்றையும் காண்க

- வனப்பு
- வண்ணம்
# சித்திர வண்ணம்

வண்ணம் என்பது இங்குத் தமிழ்ப் பாடல்களில் (செய்யுளில்) அமைந்துள்ள நடைப்பாங்கைக் குறிக்கும். இந்தப் பாநடைப் பாங்கால் செய்யுளின் இசைப்பாங்கு வேறுபடும்.  
**சித்திர வண்ணம்** என்பது செய்யுளில் குறில், நெடில் எழுத்துக்கள் விரவி நடக்கும் பாங்கு.
- இளம்பூரணர், பேராசிரியர் ஆகியோர் தந்துள்ள எடுத்துக்காட்டுகள் இங்குத் தரப்படுகின்றன.
:ஓரூர் வாழினும் சேரி வாரார்
:சேரி வரினும் ஆர முயங்கார்
# சித்திர வண்ணம்

## இவற்றையும் காண்க

- வனப்பு
- வண்ணம்
# நலிபு வண்ணம்

வண்ணம் என்பது இங்குத் தமிழ்ப் பாடல்களில் (செய்யுளில்) அமைந்துள்ள நடைப்பாங்கைக் குறிக்கும். இந்தப் பாநடைப் பாங்கால் செய்யுளின் இசைப்பாங்கு வேறுபடும்.  
**நலிபு வண்ணம்** என்பது செய்யுளில் ஆய்த எழுத்துக்கள் விரவி நடக்கும் பாங்கு.
- இளம்பூரணர், பேராசிரியர் ஆகியோர் தந்துள்ள எடுத்துக்காட்டுகள் இங்குத் தரப்படுகின்றன.
:அஃகாமை செல்வத்திற் கியாதெனின் வெஃகாமை
:வேண்டும் பிறன்கைப் பொருள்
# நலிபு வண்ணம்

## இவற்றையும் காண்க

- வனப்பு
- வண்ணம்
# அகப்பாட்டு வண்ணம்

வண்ணம் என்பது இங்குத் தமிழ்ப் பாடல்களில் (செய்யுளில்) அமைந்துள்ள நடைப்பாங்கைக் குறிக்கும். இந்தப் பாநடைப் பாங்கால் செய்யுளின் இசைப்பாங்கு வேறுபடும்.  
**அகப்பாட்டு வண்ணம்** என்பது செய்யுளில் பொருள் முடிவைச் சொல்லாமல் பொருள் முடிவை முடித்துவைக்கும்.
:நுனிக்கொம்பர் ஏறினார் அஃதிறந்து ஊக்கின்
:உயிர்க்கிறுதி ஆகி விடும்
தாங்கும் வலிமையை உணரவேண்டும் என்பது புலப்படுமாறு நின்று பொருள் முடிந்து வைக்கப்பட்டுள்ளது.
# அகப்பாட்டு வண்ணம்

## இவற்றையும் காண்க

- வனப்பு
- வண்ணம்
# இரும்புத் தாது

**இரும்புத் தாது** என்பது இரும்பைப் பிரித்தெடுக்கக் கூடிய பாறை அல்லது கனிமம் ஆகும். இந்த தாதுக்களில் பொதுவாக இரும்பு ஆக்சைடுகள் அதிகமாக காணப்படுகிறது. இத்தாதுக்கள் அடர் சாம்பல், வெளிரிய மஞ்சள், துருப்பிடித்த சிவப்பு நிறத்தில் மற்றும் ஆழ்ந்த ஊதா நிறங்களில் காணப்படுகிறது. இரும்பு தாது பொதுவாக மேக்னடைட் (Fe3O4), ஹமட்டைட் (Fe2O3), ஜியொதைட்(FeO (OH)), லிமோனைட்டு (FeO (OH). N (H2O)) அல்லது சிடரைட்(FeCO3) போன்ற நிலைகளில் காணப்படுகிறது. அதிகமாக மேக்னடைட், ஹமட்டைட் (60% மேல்) கொண்டுள்ள தாதுவை இயற்கை தாது என்று அழைக்கப்படுகிறது. இத்தாதுவை நேரடியாக இரும்பு தயாரித்தலில் போது ஊதுலைகளில் பயன்படுத்தலாம். இரும்பு தாது, கசடு இரும்பு தயாரிக்க தேவையான மூலப்பொருளாகும். கசடு இரும்பு எஃகு தயாரிப்பின் மூலப்பொருளாகும்.
# புறப்பாட்டு வண்ணம்

வண்ணம் என்பது இங்குத் தமிழ்ப் பாடல்களில் (செய்யுளில்) அமைந்துள்ள நடைப்பாங்கைக் குறிக்கும். இந்தப் பாநடைப் பாங்கால் செய்யுளின் இசைப்பாங்கு வேறுபடும்.  
**புறப்பாட்டு வண்ணம்** என்பது செய்யுளில் பொருள் முடிவைச் சொன்னது போல் காட்டிக்கொள்ளும். ஆனால் பொருள் முடிவு சொல்லாமல் விடப்பட்டிருக்கும்.
- இளம்பூரணர், பேராசிரியர் ஆகியோர் தந்துள்ள எடுத்துக்காட்டுகள் இங்குத் தரப்படுகின்றன.
<poem>
நிலவுமணல் அகன்துறை வலவன் ஏவலின்
எரிமணிப் புள்ளினம் மொய்ப்ப நெருநலும்
வந்தன்று கொண்கன் தேரே இன்றும்
வருகுவ தாயின் சென்று சென்று
தோன்றுபு ததைந்த புன்னைத் தாதுகு
தன்பொழில் மெல்லக வனமுலை நெருங்கப்
புல்லின் எவனோ மெல்லியல் நீயும்
நல்காது விடுகுவை ஆயின் அல்கலும்
படர்மலி உள்ளமொடு மடல்மா ஏறி
அறுதுயர் உலகுடன் அறியநம்
சிறுகிடிப் பாக்கத்துப் பெரும்பழி தருமே.
</poem>
கொண்கன் தேர் நேற்று வந்தது. இன்று வந்தால் நீ சென்று அவ்வனைத் தழுவினால் என்ன? தழுவாவிட்டால் அவன் மடல்மா ஏறி நம் ஊரில் வந்தால் நமக்குப் பழி அல்லவா? - என்று தோழி தன் கருத்தினை முற்றுப்பெறக் கூறி முடித்திருக்கிறாள். ஆனால் கொண்கனைத் தழுவுவதும் தழுவாமல் இருப்பதும் தலைவியின் விருப்பம். இது சொல்லப்படவில்லை. இதனால் இது முடிந்தது போல் முடியாத பொருளைத் தருகிறது. இப்படி வருவது புறப்பாட்டு வண்ணம்.
# புறப்பாட்டு வண்ணம்

## இவற்றையும் காண்க

- வனப்பு
- வண்ணம்
# உதயநிதி ஸ்டாலின்

**உதயநிதி ஸ்டாலின்** (*Udhayanidhi Stalin*) என்பவர் ஒரு தமிழ்த் திரைப்பட நடிகரும், தயாரிப்பாளரும், அரசியல்வாதியும் ஆவர். தற்போது இவர் தமிழகத்தின் துணை முதல்வராக உள்ளார். இவர் *இரெட் செயன்டு மூவிசு* திரைப்படத் தயாரிப்பு நிறுவனத்தைச் சொந்தமாகக் கொண்டுள்ளார்.  
உதயநிதி ஸ்டாலின் தமிழ்நாட்டின் முன்னாள் முதலமைச்சரான மு. கருணாநிதியின் பேரனும், இப்போதைய முதல்வரான மு. க. ஸ்டாலினின் மகனும் ஆவார். இவர் கிருத்திகா என்பவரைத் திருமணம் செய்துள்ளார்.  
விஜய், திரிஷா நடித்த குருவி எனும் திரைப்படம் உதயநிதி ஸ்டாலினின் தயாரிப்பில் வெளிவந்த முதல் திரைப்படமாகும். உதயநிதி ஸ்டாலினை வழங்குநராகக் கொண்டு வெளிவந்த முதல் திரைப்படம் கௌதம் மேனனின் விண்ணைத்தாண்டி வருவாயா என்ற திரைப்படம் ஆகும்.
# உதயநிதி ஸ்டாலின்

## அரசியல் பிரவேசம்

திரைப்பட நடிப்பில் ஆர்வமாக நடித்து வந்த உதயநிதி ஸ்டாலின், 2018 மார்ச் முதல் தீவிர அரசியலில் ஈடுபட உள்ளதாக அறிவித்தார். 2019-இல் நடைபெற்ற நாடாளுமன்றத் தேர்தலிலும் தமிழகச் சட்டசபையின் 22 தொகுதிகளுக்கான இடைத்தேர்தல்களிலும் திராவிட முன்னேற்றக் கழகத்திற்கும், அதன் கூட்டணிக் கட்சிகளுக்குமான தேர்தல் பரப்புரைகளில் ஈடுபட்டார். 2019 சூலை 7 அன்று திமுக இளைஞர் அணிச் செயலாளராகத் தேர்ந்தெடுக்கப்பட்டார்.  
உதயநிதி ஸ்டாலின் சேப்பாக்கம்-திருவல்லிக்கேணி சட்டமன்றத் தொகுதியில் 2021 தமிழ்நாடு சட்டமன்றத் தேர்தலில் திமுக வேட்பாளராகப் போட்டியிட்டு வெற்றி பெற்றார்.  
| 2021 | சேப்பாக்கம் | திமுக | 93285 | 67.89 |
| --- | --- | --- | --- | --- |
# உதயநிதி ஸ்டாலின்

## திரைத் துறை வரலாறு

### நடிகராக

| ஆண்டு | தலைப்பு | கதைமாந்தர் | இயக்குநர் | குறிப்புகள் |  |
| --- | --- | --- | --- | --- | --- |
| 2009 | *ஆதவன்* | பணியாள் உதவியாளர் | கே. எசு. இரவிக்குமார் | சிறப்புத் தோற்றம் |  |
| 2012 | *ஒரு கல் ஒரு கண்ணாடி* | சரவணன் | எம். இராசேசு | முதன்மைக் கதைமாந்தராக முதற்றிரைப்படம் |  |
| 2014 | *இது கதிர்வேலன் காதல்* | கதிர்வேல் | எஸ். ஆர். பிரபாகரன் |  |  |
| 2015 | *நண்பேன்டா* | சத்யா | ஜகதீஷ் |  |  |
| 2016 | *கெத்து* | சேது | திருக்குமரன் |  |  |
| 2016 | *மனிதன்* | சக்திவேல் | அகமது |  |  |
| 2017 | *சரவணன் இருக்க பயமேன்* | சரவணன் | எழில் |  |  |
| 2017 | *பொதுவாக எம்மனசு தங்கம்* | கணேஷ் | தளபதி பிரபு |  |  |
| 2017 | *இப்படை வெல்லும்* | மது சூதனன் | கவுரவ் நாராயணன் |  |  |
| 2018 | நிமிர் | செல்வம் | பிரியதர்சன் |  |  |
| 2019 | கண்ணே கலைமானே | கமல கண்ணன் | சீனு ராமசாமி |  |  |
| 2020 | சைக்கோ | கவுதம் | மிஷ்கின் |  |  |
| 2020 | கண்ணை நம்பாதே | அருண் | மாறன் | படப்பிடிப்பில் |  |
| 2020 | ஏஞ்சல் | அதியமான் | படப்பிடிப்பில் |  |  |
| 2022 | நெஞ்சுக்கு நீதி | எஸ். விஜயராகவன் | அருண்ராஜா காமராஜ் | முதன்மை கதாபாத்திரம். இந்தியில் வெளிவந்த ஆர்டிக்கில் 15 படத்தின் தமிழ் உருவாக்கம் | } |
# உதயநிதி ஸ்டாலின்

## திரைத் துறை வரலாறு

### தயாரிப்பாளராக

| ஆண்டு | தலைப்பு | நடிகர்கள் | இயக்குநர் |  |
| --- | --- | --- | --- | --- |
| 2008 | *குருவி* | விசய், திரிசா | தரணி |  |
| 2009 | *ஆதவன்* | சூர்யா, நயன்தாரா | கே. எசு. இரவிக்குமார் |  |
| 2010 | *மன்மதன் அம்பு* | கமல் ஆசன், திரிசா, மாதவன் | கே. எசு. இரவிக்குமார் |  |
| 2011 | *ஏழாம் அறிவு* | சூர்யா, சுருதி ஆசன் | ஏ. ஆர். முருகதாசு |  |
| 2012 | ''ஒரு கல் ஒரு கண்ணாடி | உதயநிதி இசுட்டாலின், அன்சிக்கா மோட்வானி, சந்தானம் | எம். இராசேசு |  |
| 2012 | *நீர் பறவைகள்* | விட்டுணு விசால், பிந்து மாதவி | சீனு இராமசாமி | } |
# உதயநிதி ஸ்டாலின்

## திரைத் துறை வரலாறு

### வழங்குநராக

| ஆண்டு | தலைப்பு | நடிகர்கள் | இயக்குநர் |  |
| --- | --- | --- | --- | --- |
| 2010 | *விண்ணைத்தாண்டி வருவாயா* | சிலம்பரசன், திரிசா | கௌதம் மேனன் |  |
| 2010 | *மதராசபட்டினம்* | ஆர்யா, ஏமி சாக்சன், நாசர் | ஏ. எல். விசய் |  |
| 2010 | *பாஸ் என்கிற பாஸ்கரன்* | ஆர்யா, நயன்தாரா | எம். இராசேசு |  |
| 2010 | *மைனா* | விதார்த்து, அமலா பால் | பிரபு சாலமன் |  |
| 2011 | *கோ* | சீவா, கார்த்திக்கா நாயர், அச்மல் அமீர் | கே. வி. ஆனந்து |  |
| 2022 | டான் | சிவகார்த்திகேயன், S. J. சூர்யா, சமுத்திரக்கனி, பிரியங்கா அருள் மோகன், சூரி | சிபி சக்கரவர்த்தி |  |
| 2022 | விக்ரம் (2022) | கமல்ஹாசன், விஜய் சேதுபதி, பாஹத் பாசில், சூர்யா | லோகேஷ் கனகராஜ் | } |
# டைம் 100

***டைம்* 100** ஆண்டுதோறும் உலகில் மிகவும் தாக்கமேற்படுத்திய 100 நபர்களைப் பட்டியலிடும் இதழாகும். இதனை *டைம் இதழ்* தொகுத்து வழங்குகிறது. 1999ஆம் ஆண்டு முதல்முறையாக இப்பட்டியல் வெளியிடப்பட்டது.
# டைம் 100

## வரலாறும் வடிவமும்

வாசிங்டன், டி. சி.யில் பெப்ரவரி 1, 1998ஆம் ஆண்டில் நடைபெற்ற கருத்தரங்கு ஒன்றில் இதற்கான எண்ணக்கரு விளைந்தது. இந்தக் கருத்தரங்கில் சிபிஎஸ் செய்தித் தொகுப்பாளர் டான் ராதர், வரலாற்றாளர் டோரிசு கேர்ன்சு குட்வின், முன்னாள் நியூயார்க் ஆளுநர் மாரியோ குவோமோ, அப்போது அரசியல் கல்வி பேராசிரியராக இருந்த காண்டலீசா ரைஸ், புதுப் பழமைவாதம் வெளியீட்டாளர் இர்விங் கிரிஸ்டல் மற்றும் டைம் இதழின் மேலாண் இயக்குநர் வால்டர் ஐசாக்சன் ஆகியோர் கலந்து கொண்டனர்.  
1999ஆம் ஆண்டு டைம் இதழ் இருபதாம் நூற்றாண்டின் மிகவும் செல்வாக்குள்ள 100 நபர்கள் என்றுத் தலைப்பிட்டு இந்தப் பட்டியலை வெளியிட்டது. இதன் பரவலான வரவேற்பை அடுத்து 2004ஆம் ஆண்டு இதனை ஆண்டுதோறும் வெளியிடப்படும் பட்டியலாக மாற்றியது. இந்தப் பட்டியலில் இடம் பெறுவது ஒரு பெருமையாகக் கருதப்படுகிறது; இருப்பினும் டைம் இதழின் விளக்கத்தின்படி இதில் நேர்மறையாகவோ அல்லது எதிர்மறையாகவோ உலகை மாற்றியவர்கள் பட்டியலிடப்படுகிறார்கள். எனவே உலகில் மிகுந்த கொடுமை இழைத்தவர்களும் மிகுந்த தாக்கமேற்படுத்தியிருந்தால் பட்டியலிடப்படுகிறார்கள். ஐந்து வகைகளில் பட்டியலில் இடம் பெறுகின்றனர்: தலைவர்களும் புரட்சியாளர்களும், கட்டமைப்பாளர்களும் வணிகப் புலிகளும், கலைஞர்களும் மகிழ்வூட்டுபவர்களும், அறிவியலாளர்களும் சிந்தனையாளர்களும் மற்றும் சாதனையாளர்களும் பிம்பங்களும். ஒவ்வொரு வகைப்பாட்டினுள்ளும் 20 மிகவும் தாக்கமேற்படுத்திய நபர்கள் (சில நேரங்களில் இரட்டையாக அல்லது சிறு குழுக்களாக) தேர்ந்தெடுக்கப்பட்டு ஆண்டுக்கு 100 நபர்களின் பட்டியல் வெளியிடப்படுகிறது.
# டைம் (இதழ்)

***டைம்*** (வணிகக்குறி: ***TIME***) ஐக்கிய அமெரிக்காவின் நியூயார்க் நகரத்திலிருந்து வாரம் ஒருமுறை வெளியாகும் ஓர் செய்தி இதழ் ஆகும். *த இன்டர்நேசனல் மாகசைன் ஆப் இவென்ட்சு* என்பதன் ஆங்கிலச் சொற்களின் முதலெழுத்துச் சுருக்கமே டைம் என்பதாகும். ஐரோப்பியப் பதிப்பு (*டைம் ஐரோப்பா*, முன்பு *டைம் அட்லாண்டிக்*) இலண்டனிலிருந்து வெளியாகிறது. இந்தப் பதிப்பு மத்திய கிழக்கு, ஆப்பிரிக்கா மற்றும் 2003ஆம் ஆண்டிலிருந்து இலத்தீன் அமெரிக்கா செய்திகளையும் உள்ளடக்கியது. ஆசியப் பதிப்பு (*டைம் ஆசியா*) ஹாங்காங்கிலிருந்து வெளியாகிறது. சிட்னியிலிருந்து வெளியாகும் தென் பசிபிக் பதிப்பு, ஆத்திரேலியா, நியூசிலாந்து மற்றும் பசிபிக் தீவுகள் குறித்த செய்திகளை கொண்டுள்ளது. கனடாவிலிருந்து வெளியிட்டு வந்த விளம்பரதாரர் பதிப்பை திசம்பர் 2008 முதல் டைம் நிறுத்திக் கொண்டது.  
*டைம்* உலகின் மிகவும் படிக்கப்படும் வாரமொருமுறை செய்தி இதழாக 25 மில்லியன் வாசகர்களைக் கொண்டுள்ளது. இவர்களில் 20 மில்லியன் வாசகர்கள் ஐக்கிய அமெரிக்காவில் உள்ளனர்.
இதன் மேலாண் தொகுப்பாசிரியராக ரிச்சர்டு இசுடெங்கெல் 2006ஆம் ஆண்டு முதல் இருந்து வருகிறார்.
# உருசிய வரலாறு

## வரலாற்றுக்கு முந்தைய காலம்

உரேய்மத் (தாயகம்) ஆகக் கருதப்படுகிறது]]உருசிய நிலப்பரப்பில் முதல் மனித குடியிருப்பானது பழைய கற்காலத்தின் பிந்தைய பாதியின் தொடக்கப் பகுதியிலிருந்த ஓல்தோவன் காலத்திற்குக் காலமிடப்படுகிறது. சுமார் 20 இலட்சம் ஆண்டுகளுக்கு முன்னர் *ஓமோ இரெக்டசு* மனிதர்கள் மேற்காசியாவிலிருந்து வடக்கு காக்கேசியாவிற்கு இடம் பெயர்ந்தனர். தமன் மூவலந்தீவில் அமைந்துள்ள தொல்லியல் களமானது இதற்கு எடுத்துக்காட்டாக உள்ளது. அவ்விடத்தில் 15 முதல் 12 இலட்சம் ஆண்டுகளுக்கு முன்னர் வாழ்ந்த *எலசுமோதேரியம் காக்கேசியம்* என்ற இனத்தின் ஒரு மண்டையோட்டில் ஒரு கற்கருவியானது கண்டுபிடிக்கப்பட்டுள்ளது. வடக்கு காக்கேசியாவின் தாகெஸ்தான் அகுசா பகுதியில் 15 இலட்சம் ஆண்டுகள் பழமையான ஓல்தோவன் சிக்கிமுக்கி கற்கருவிகள் கண்டுபிடிக்கப்பட்டுள்ளன. தற்கால உருசியாவின் நிலப்பரப்பில் தொடக்க கால மனிதர்களின் இருப்பை இது விளக்குகிறது.  
உருசியாவில் தெனிசோவன் மனிதர்களின் புதை படிவங்களானவை சுமார் 1,10,000 ஆண்டுகளுக்கு முந்தைய காலத்திற்கு காலமிடப்படுகின்றன. தெனிசோவா குகையில் கண்டெடுக்கப்பட்ட ஓர் எலும்புத் துணுக்கிலிருந்து பெறப்பட்ட மரபணுவானது சுமார் 90,000 ஆண்டுகளுக்கு முன்னர் இறந்த ஒரு பெண்ணுடையது என்று கண்டுபிடிக்கப்பட்டுள்ளது. ஒரு நியாண்டர்தால் தாயையும், ஒரு தெனிசோவன் தந்தையையும் கொண்ட ஒரு கலப்பினம் அப்பெண் என காட்டப்பட்டுள்ளது. கடைசியில் தப்பிப் பிழைத்திருந்த நியாண்டர்தால் மனிதர்களில் சிலருக்குத் தாயகமாகவும் உருசியா குறிப்பிடப்படுகிறது. அடிகேயாவில் உள்ள மெசுமைசுகயா குகையில் ஒரு நியாண்டர்தால் குழந்தையின் பகுதியளவு எலும்புக் கூடானது கரிமக் காலக் கணக்கெடுப்பின் படி வெறும் 45,000 ஆண்டுகளுக்கு மட்டுமே முந்தையது என்று காட்டப்பட்டுள்ளது. சைபீரியாவின் அல்த்தாய் மலைத் தொடர்களில் தெனிசோவா குகை தளத்தில் பணியாற்றிய நோவாசிபீர்சுக்கின் தொல்லியல் மற்றும் இனவியல் அமைப்பைச் சேர்ந்த உருசிய தொல்லியல் ஆய்வாளர்கள் 2008-இல் ஒரு மனித இனக் குழந்தையின் ஐந்தாவது விரலைச் சேர்ந்த 40,000 ஆண்டுகள் பழமையான சிறிய எலும்புத் துணுக்கைக் கண்டுபிடித்தனர். மரபணு ஆராய்ச்சியானது இது முன்னர் அறியப்படாத மனிதர்களின் ஓர் இனம் என்பதை வெளிக் காட்டியது. அக்குழந்தைக்கு தெனிசோவா மனித இனம் என்று பெயரிடப்பட்டது.  
உருசிய நிலப்பரப்பின் பெரிய பரப்பளவில் ஓமோ சேப்பியன்கள் எனும் மனிதர்களின் முதல் தடையமானது நடு சைபீரியாவில் (உசுத்-இசிம் மனிதன்) 45,000 ஆண்டுகளுக்கு முந்தைய காலத்துக்குக் காலமிடப்படுகிறது. ஐரோப்பாவில் எங்கும் கண்டுபிடிக்கப்பட்ட உடலமைப்பு ரீதியிலான நவீன மனிதர்களின் இருப்புக்கான தொடக்க கால ஆதாரங்களில் சிலவற்றின் கண்டுபிடிப்பானது 2007-ஆம் ஆண்டு வெளியிடப்பட்ட, உருசியாவின் தொன் ஆற்றுக்கு அருகிலிருந்த கோசுதெங்கி தொல்லியல் களம் (குறைந்தது 40,000 ஆண்டுகளுக்கு முன்னர் காலமிடப்பட்டது) மற்றும் சுங்கிர் (34,600 ஆண்டுகளுக்கு முன்னர் காலமிடப்பட்டது) ஆகிய இடங்களிலிருந்து கிடைக்கப் பெறுகிறது. மனிதர்கள் ஆர்க்டிக் உருசியாவை (மாமோந்தோவயா குர்யா) 40,000 ஆண்டுகளுக்கு முன்னர் அடைந்தனர்.  
வரலாற்றுக்கு முந்தைய சகாப்தங்களின் போது தெற்கு உருசியாவின் பரந்த ஸ்டெப்பி புல்வெளிகளானவை நாடோடி மேய்ச்சல் வாழ்க்கை வாழ்ந்த பழங்குடியினங்களுக்குத் தாயகமாக இருந்தது. (செவ்வியல் பண்டைக் காலத்தின் போது இந்த பான்டிக் புல்வெளியானது "சிதியா" என்று அறியப்பட்டது.) நெடுங்காலத்திற்கு முன்னரே மறக்கப்பட்டு விட்ட இந்த புல்வெளிப் பண்பாடுகளின் எஞ்சிய சிதிலங்களானவை 20-ஆம் நூற்றாண்டின் போக்கில் இபதோவோ, அருகைம் மற்றும் பசிரிக் போன்ற இடங்களில் கண்டுபிடிக்கப்பட்டுள்ளன.